Takeshi Okada

Takeshi Okada ( s. 5. elokuuta 1956 Osaka, Japani) on japanilainen jalkapallovalmentaja ja entinen jalkapalloilija.

Ura pelaajana

Hänen normaali pelipaikkansa oli puolustaja. Hän voitti yhden kerran pelaajana Aasian Mestarien liigan pelatessaan Furukawa Electricissä.

Okada edusti pelaajana vuosina 1980-1985 Japanin maajoukkuetta ja teki yhden maalin 24. ottelussa.

Valmennusura

Hän aloitti valmentamisen vuonna 1997 Japanin maajoukkueessa ja ehti olla joukkueen peräsimessä yhden vuoden, kunnes siirtyi valmentamaan Consadole Sapporoa. Hän valmensi joukkuetta kaksi vuotta nostamatta sitä korkeimmalle sarjaportaalle. Huonon menestyksen vuoksi hän siirtyi valmentamaan Japanin korkeimman sarjatason Yokohama F. Marinosia. Okada sopi hyvin Yokohaman seuraan ja voitti kaksi kertaa liigamestaruuden. Samalla hän sai kaksi kertaa J-liigan vuoden valmentaja -palkinnon. 

Joulukuussa 2007 hän palasi Japanin peräsimeen. Okadan johdolla Japani varmisti kesäkuussa 2009 ensimmäisen joukkueena paikkansa vuoden 2010 MM-lopputurnauksessa. Japanese first to book place

Lopputurnaukseen välieräpaikkaa tavoittelemaan lähtenyt Japani eteni alkulohkostaan jatkoon kaadettuaan Kamerunin ja Tanskan tiiviin puolustuspelaamisen sekä tehokkaan prässipelinsä ansiosta. Neljännesvälierissä Okadan miehistö kävi tiukan kamppailun Paraguayta vastaan, mutta hävisi lopulta rangaistuspotkukilpailun jälkeen. Tappion jälkeen Okada ilmoitti jättävänsä tehtävänsä maajoukkuevalmentajana. Okada steht vor dem Rücktritt

Joulukuun puolivälissä 2011 Okadasta tuli Kiinan Superliigassa pelaavan Hangzhou Greentownin päävalmentaja. Okada on ensimmäinen japanilaisvalmentaja Kiinan sarjoissa. Hangzhou Greentown announce former Japan coach Takeshi Okada as new manager Okada luotsasi Hangzhoun kaudella 2012 liigassa sijalle 11 ja kaudella 2013 pykälää alemmas.  Pesti päättyi Okadan osalta potkuihin kauden 2013 jälkeen. 杭州绿城官方宣布冈田武史明年不再担任球队主帅

Tilastot
Japanin maajoukkueessaVuodetottelutmaalit198030198150198221198370198440198530Yhteensä241

Meriitit valmentajana
 Japanin mestaruus (2): 2003, 2004
 MM-2.kierros: 2010

 Lähteet 

Aiheesta muualla
National Football Teams
Japan National Football Team Database

Luokka:Japanilaiset jalkapalloilijat
Luokka:Japanilaiset jalkapallovalmentajat
Luokka:Vuonna 1956 syntyneet
Luokka:Elävät henkilöt